| KK Partizan |
| --- |
| KK PartizanKK Partizan |
| **Lygos** | Serbijos krepšinio lygaAdrijos lygaEurolyga |
| **Įkurta** | 1945 m. |
| **Arena** | Štark Arena (Talpa: 18 386) |
| **Vieta** | Belgradas, Serbija |
| **Komandos spalvos** | juoda, balta,           |
| **Prezidentas** | Serbija Ostoja Mijailovičius |
| **Vyr. treneris** | Serbija Želko Obradovičius |
| **Titulai** |  Eurolyga: 1  Serbijos lyga: 21  Koračo taurė: 3 Adrijos lyga: 7  ABA lygos supertaurė: 1  Serbijos taurė: 16 |
| **Svetainė** | kkpartizan.rs |
| **Apranga** |
| 

|  |  |  |
| --- | --- | --- |
| 

|  |  |
| --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 |

 |

 |

**Belgrado „Partizan"**, pilnai ***Belgrado krepšinio klubas „Partizan"*** (serb. *Кошаркашки клуб Партизан*) – 1945 m. įkurtas Serbijos krepšinio klubas iš Belgrado.

Tai tituluočiausias Serbijos krepšinio klubas, vienintelė šios šalies komanda laimėjusi Eurolygą.

Istorija
--------

1945 m. įkurta Jugoslavijos liaudies armijos sporto asociacijos krepšinio sekcija. 1953 m. iš armijos krepšinio komandos suformuotas klubas „Partizan". Palaipsniui komanda kilo į Jugoslavijos elitą, 1976 m. pirmą kartą tapo šalies čempionais, o jau 1978 ir 1979 m. tapo Koračo taurės laimėtojais.

Ypač galingą sudėtį „Partizan" surinko XX a. devintojo dešimtmečio pabaigoje: Želko Obradovičiaus, Milenko Savovičiaus, Gorano Grbovičiaus, Aleksandro Džordževičiaus, Vladės Divaco, Žarko Paspalio vedama komanda laimėjo 1987 m. Jugoslavijos čempionatą, 1989 m. Koračo taurę, o 1992 m. tapo „Eurolygos" čempionais, finale įveikę Badalonos „Joventut".

1992–1995 m. išsivažinėjus komandos lyderiams ir tebesitęsiant etniniams neramumams šalyje, „Partizan" nusilpo, nedalyvavo tarpatautiniuose turnyruose dėl įvestų sankcijų. Po kelių sezonų „Partizan" atsigavo ir 1998 m. pasiekė 4 vietą „Eurolygoje". Vėliau vėl sekė nuosmukio laikotarpis, kai keletą metų nepavyko laimėti nacionalinio trofėjaus, o vėliau, net ir dominuojant šalyje, „Eurolygoje" ilgai nepavyko peržengti grupės etapo. Nuo 2002 iki 2014 m. „Partizan" 14 kartų iš eilės laimėjo Jugoslavijos, paskui Serbijos čempionatus. Ypač sėkmingas laikotarpis buvo 2008–2011 m. kai komanda laimėjo Serbijoje viską (lygą, taurę ir Adrijos lygą), o „Eurolygoje" peržengė grupės etapą (2010 m. užėmė 4 vietą).

Po 2014 m. „Partizan" išgyveno finansinius sunkumus, gerokai suprastėjo rezultatai. Serbijoje įsitvirtino amžini „Partizan" priešininkai „Crvena zvezda", Adrijos lygoje pusfinalio barjeras tapo neįveikiamas, o žemesnėse Europos lygose taip pat – be žymesnių pasiekimų. 2021 m. treneriu paskirtas žymusis strategas ir klubo legenda Želko Obradovičius, gerokai sustiprinta sudėtis. 2022 m. klubas sugrįžo į „Eurolygą". Šiame turnyre komanda netikėtai pasiekė ketvirtfinalį, taip pat po dešimties metų pertraukos laimėjo Adrijos lygą.

### Pavadinimai

Pagal rėmėjus komanda vadinta:

* Partizan Sintelon: 1993–1994 m.
* Partizan Zepter: 1997–1998 m.
* Partizan ICN: 2001–2002 m.
* Partizan Mobtel: 2002–2004 m.
* Partizan Pivara MB: 2004–2006 m.
* Partizan Igokea: 2007–2009 m.
* Partizan mt: s: 2011–2013 m.
* Partizan NIS: 2015–2022 m.
* Partizan Mozzart Bet: 2022–

Pasiekimai
----------

* Jugoslavijos krepšinio lyga – 1976, 1979, 1981, 1987, 1992, 1995, 1996, 1997, 2002, 2003, 2004, 2005, 2006 m.
* Serbijos krepšinio lyga – 2007, 2008, 2009, 2010, 2011, 2012, 2013, 2014 m.
* Jugoslavijos krepšinio taurė – 1979, 1989, 1992, 1994, 1995, 1999, 2000, 2002 m.
* Radivojaus Koračo taurė – 2008, 2009, 2010, 2011, 2012, 2018, 2019, 2020 m.
* Eurolyga – 1992 m.
* Koračo taurė – 1978, 1979, 1989 m.
* Adrijos lyga – 2007, 2008, 2009, 2010, 2011, 2013, 2023 m.
* Adrijos lygos supertaurė – 2019 m.

Treneriai
---------

Žymesni treneriai:

* Jugoslavijos Socialistinė Federacinė Respublika Borislavas Stankovičius (1950–1953 m.)
* Jugoslavijos Socialistinė Federacinė Respublika Aleksandras Nikoličius (1958–1961 m.)
* Jugoslavijos Socialistinė Federacinė Respublika Radovanas Radovičius (1969–1971 m.)
* Jugoslavijos Socialistinė Federacinė Respublika Ranko Žeravica (1971–1974, 1976–1978, 1995–1996 m.)
* Jugoslavijos Socialistinė Federacinė Respublika Dušanas Ivkovičius (1978–1980 m.)
* Jugoslavijos Socialistinė Federacinė Respublika Vladislavas Lučičius (1985–1986, 1998–1999 m.)
* Jugoslavijos Socialistinė Federacinė Respublika Duško Vujoševičius (1986–1989, 1990–1991, 2001–2010, 2012–2015 m.)
* Jugoslavijos Socialistinė Federacinė Respublika Želko Obradovičius (1991–1993, 2021– m.)
* Serbija ir Juodkalnija Nenadas Traikovičius (1999–2001 m.)
* Serbija ir Juodkalnija Vlada Jovanovičius (2010–2012 m.)
* Serbija Nenadas Čanakas (2017–2018 m.)
* Italija Andrea Trinkieris (2018–2020 m.)
* Juodkalnija Vlado Ščepanovičius (2020 m.)

Šaltiniai
---------

1. 1 2  PARTIZAN NIS BELGRADE, *EuroCup*

Nuorodos
--------

* Oficiali KK Partizan svetainė
* Adrijos lygos svetainė

|  |  |  |  |
| --- | --- | --- | --- |
| 

| Ž • A • R**2022–2023 m. Eurolygos komandos** |
| --- |
|  |
| 
Berlyno Alba | Stambulo Anadolu Efes | Barselona | Miuncheno Bayern | Vitorijos Baskonia | Belgrado Crvena Zvezda | Milano Emporio Armani | Stambulo Fenerbahçe | Vilerbano ASVEL | Tel Avivo Maccabi | Monakas | Pirėjo Olympiakos | Atėnų Panathinaikos | Belgrado Partizan | Madrido Real | Valensija | Bolonijos Virtus | Žalgiris |

 |